Diari Oficial de la Generalitat Valenciana


Sumari del DOGV 9326, del 27-04-2022 (2022/2968)

RESOLUCIÓ de 30 de març de 2022, de la Subdirecció General de Relacions Laborals, per la qual es disposa el registre i publicació de l'acord de la comissió negociadora del Conveni col·lectiu d'estacions de servei de la Comunitat Valenciana, a fi de procedir a la revisió i actualització de les taules salarials (Codi conveni número 73917819918799).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9326

Data del DOGV
:   27-04-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/2968


Data del document
:   30-03-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * conveni col·lectiu

RESOLUCIÓ de 30 de març de 2022, de la Subdirecció General de Relacions Laborals, per la qual es disposa el registre i publicació de l'acord de la comissió negociadora del Conveni col·lectiu d'estacions de servei de la Comunitat Valenciana, a fi de procedir a la revisió i actualització de les taules salarials (Codi conveni número 93480555037087). [2022/2968]  
  
Vista l'acta de la comissió negociadora sobre l'acord de revisió i actualització de les taules salarials del Conveni col·lectiu d'estacions de servei de la Comunitat Valenciana, subscrit pels representants de la part social i empresarial, i de conformitat amb el que es disposa en l'art. 90, apartats 2 i 3, del Reial decret legislatiu 2/2015, de 23 d'octubre, l'article 2.1.a del Reial decret 713/2010, de 28 de maig, sobre registre i depòsit de convenis i acords col·lectius de treball i l'article 4.3 de l'Ordre 37/2010, de 24 de setembre, per la qual es crea el Registre de la Comunitat Valenciana de convenis i acords col·lectius de treball, d'acord amb el que s'estableix per l'article 51.1 de l'Estatut d'Autonomia de la Comunitat Valenciana i el Decret 175/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, aquesta Subdirecció General de Relacions Laborals, resol:  
  
  
Primer  
Ordenar la seua inscripció en el Registre de la Comunitat Valenciana de convenis i acords col·lectius de treball, amb notificació a la comissió negociadora, i depòsit del text de l'acord.  
  
Segon  
Disposar la seua publicació en el Diari Oficial de la Generalitat Valenciana.  
  
València, 30 de març de 2022.- El subdirector general de Relacions Laborals: Joaquín Vañó Gironés.  
  
  
Acta de la comissió negociadora del Conveni col·lectiu d'estacions de servei de la Comunitat Valenciana  
  
A València, a les deu hores del dia 2 de març de 2022, als locals de la Federació Mediterrània d'Estacions de Servei, situats al carrer Gascó Oliag, núm. 6, es reuneixen, telemàticament i presencialment, les persones que a continuació s'esmenten, com a representants de la part social i empresarial, a fi de procedir a la revisió i actualització de les taules salarials de l'any 2021 del Conveni col·lectiu d'estacions de servei de la Comunitat Valenciana:  
  
En representació de la Federació Mediterrània d'Estacions de Servei:  
Emilio Córcoles Córcoles, DNI 24453459T  
Francisco Fenollosa Lucia, DNI 28503930D  
Venerio Prieto Guardiola, DNI 67553431Q  
Salvador Gil Alcaide, DNI 99596473I  
Juan José R. Aymerich Belenguer, DNI 22300538R  
Vicenç Fores Aparici, DNI 32185078H  
Assessor  
Gabriel Ruiz Server, DNI 49299489F  
  
En representació de la Federació Indústria, Construcció i Agro UGT FICA-UGT:  
Eleuterio Fernández Lozano, DNI 64260675Z  
Roberto Mora Delgado, DNI 23100937H  
  
En representació de la Federació Indústria CCOO:  
Manuel Abad Llorens, DNI 90350863B  
José Vicente Garcés López, DNI29185595K  
  
Obert l'acte, s'inicien els debats amb intervenció dels representants de totes dues parts, que fan constar expressament que no desitgen que es transcriga a la present acta el tenor de les seues intervencions.  
  
Després d'una sèrie de propostes i contrapropostes, les parts intervinents en la present negociació efectuen les següents  
  
Manifestacions  
  
I. Article 24 del Conveni col·lectiu  
L'article 24 del Conveni col·lectiu regula el salari base i la revisió salarial. Respecte de la revisió salarial de l'any 2021, textualment diu:  
  
«En el cas que l'índex de preus de consum (IPC), establit per l'INE, registrara a 31 de desembre de 2021 un increment, respecte a la taula vigent a 31 de 2020, superior a l'1,90 % s'efectuarà una revisió salarial, tan prompte com es constate oficialment aquesta circumstància, en l'excés sobre la indicada xifra, i la comissió negociadora formalitzarà la seua aplicació a través de l'elaboració de les corresponents taules.  
  
Tal diferència s'aplicarà amb efectes de l'1 de gener de 2021, i per consegüent, servirà com a base de càlcul per a l'increment salarial de l'any següent i per a dur-la a terme es prendrà com a referència la taula del salari brut utilitzada per a realitzar els augments inicialment aplicats a l'any a què corresponga.  
El pagament dels endarreriments derivats de la revisió salarial, si fa el cas, s'abonarà en una sola paga en els dos mesos següents a la seua publicació en el BOP.  
Excepcionalment: durant tota la vigència del conveni no s'incrementarà ni es revisarà el complement d'antiguitat, ni l'import dels capitals assegurats per invalidesa i mort (arts. 24 i 25 del Conveni).»  
  
  
II. Havent-se constatat per totes dues parts que, segons publicació de l'INE, l'IPC a 31 de desembre de 2021 ha sigut del 6,5 %, és necessària l'aplicació del que es disposa en l'article 24 del conveni abans transcrit.  
  
Per a això, efectuada una convocatòria prèvia, les parts, constituïdes en comissió negociadora, prenen els següents,  
  
Acords  
  
Primer  
Aplicar sobre la taula salarial vigent a 31 de desembre de 2020 un increment del 6,5 %, així com sobre els conceptes contemplats en els arts. 26, 27, 28, 29 i 39 del conveni.  
Efectuats els corresponents càlculs i hi estant conformes totes dues parts, la taula salarial resultant, amb efectes i aplicació des de l'1 de gener de 2021, és la que s'adjunta com a annex I al present acord.  
  
Segon  
Encara que el Conveni col·lectiu estableix que les diferències s'abonaran en una sola paga en els dos mesos següents a la publicació en el BOP, atesa l'excepcionalitat de l'IPC, totes dues parts, com a comissió negociadora i sense que això constituïsca una modificació del conveni, adopten el següent acord excepcional, a manera de recomanació:  
  
«Les empreses hauran d'abonar les diferències salarials corresponents a la revisió salarial de l'any 2021, tant de la taula salarial com dels conceptes contemplats en els arts. 26, 27, 28, 29 i 39 del Conveni abans del 30 de juny de 2022»  
  
Tercer  
La comissió faculta Gabriel Ruiz Server, amb DNI 76881412O, perquè efectue els tràmits necessaris per a la presentació telemàtica davant l'organisme competent, amb la finalitat que es procedisca a registrar-lo i publicar-lo en el DOGV.  
  
I no havent-hi més assumptes que tractar, s'alça la sessió. Es procedeix a la lectura de la present acta, que se sotmet a aprovació i s'aprova per Unanimitat; signen en representació de tots els components de la comissió negociadora un representant de CCOO; un representant d'UGT i tres representants de la patronal, en prova de conformitat amb l'exposat, en el lloc i la data que s'indiquen en l'encapçalament.  
  
  
  
  
ANNEX I  
Conveni col·lectiu Estacions de Servei de la Comunitat Valenciana  
  
Taula salarial definitiva 2021  
  
GRUP I - Personal tècnic i administratiu  
  
Subgrup 1. Personal tècnic  
 Tècnic/a titulats 1.462,33  
  
Subgrup 2. Personal administratiu  
 Cap administratiu/iva 1.337,38  
 Oficial/a administratius 1a 1.267,10  
 Oficial/a administratius 2a 1.195,31  
 Auxiliar administratiu/iva 1.157,82  
  
  
GRUP II - Personal operari  
  
Subgrup 1. Personal operari especialista  
 Encarregat/da generals 1.462,33  
 Encarregat/da de torn 42.55  
 Mecànic/a especialistes 37,92  
 Expenedor/a -Venedor/a 37,30  
 Greixador/a 37,30  
 Muntador/a de pneumàtics 37,30  
 Llavador/a 37,30  
 Conductor/a 37,30  
  
Subgrup 2. Personal operari no especialista  
 Mosso/a d'ES. SS 37,08  
 Marmitó/ona 32,63  
 Aprenent/a 32,63  
  
Subgrup 3. Personal subaltern  
 Guarda 37,08  
 Personal neteja 35,99  
 Magatzemer/a 37,08  
 Cobrador/a 38,60  
 Ordenança 36,44  
 Grum 32,63  
  
  
Complement nocturnitat art. 26 11,15  
Complement expenedor art. 27 647,41  
Plus festius i diumenges art. 28 6,66  
Plus de distància art. 29 0,13  
  
Dietes i desplaçaments art. 39   
 Mitja dieta 14,24  
 Dieta completa 28,52  
 Quilometratge 0,24